GiliGold/VAD_KnessetCorpus huggingface dataset:
מכלוף מיקי זוהר:
אתה תהיה חבר מטעם ועדת הכנסת.
יואב קיש:
לא, איזה חבר?
יואב קיש:
זה צריך להיות בוועדת הפנים.
מכלוף מיקי זוהר:
אבל אני רוצה לעמוד בראשות הוועדה.
מכלוף מיקי זוהר:
אני אעשה את זה פה.
מכלוף מיקי זוהר:
ועדה משותפת כנסת וחוקה.
מכלוף מיקי זוהר:
הכל בסדר.
מכלוף מיקי זוהר:
שמות החברים: - -
מכלוף מיקי זוהר:
בוא, בוא, יא רביזיוניסט אחד.
מכלוף מיקי זוהר:
ועדה משותפת.
יואב קיש:
אתם מוציאים את ועדת הפנים מהלופ הזה?
יואל חסון:
אדוני, אני מתנגד ליוזמה.
יואל חסון:
זאת יוזמה מסוכנת, זה מהיוזמות הקשות שהעלית כאן על השולחן וזה מדהים שאתה גם לא לומד.
יואל חסון:
זה מהיוזמות המסוכנות ביותר שעלו על שולחנה של ועדת הכנסת, וחבל שהייעוץ המשפטי נותן לזה יד.
מכלוף מיקי זוהר:
שמות החברים מטעם ועדת חוקה - -
יואל חסון:
מיקי, איזו ועדה משותפת אתה מקים?
מכלוף מיקי זוהר:
להצעת חוק שחרור ממאסר על תנאי.
יואל חסון:
למה ועדה משותפת?
יואל חסון:
מה קרה?
עודד פורר:
אני אסביר לך למה צריך ועדה משותפת, אני אסביר לך מה העניין: העניין הוא שיש אסיר ביטחוני שהיה חבר כנסת.
מכלוף מיקי זוהר:
תראה, מה שקורה, ועדת חוקה עמוסה.
מכלוף מיקי זוהר:
מאוד עמוסה.
מכלוף מיקי זוהר:
לכן רצינו לעשות ועדה משותפת - -
יואל חסון:
נורא מצחיק שאתה אומר את זה כי היושב ראש יושב כאן ונלחם להכניס אליו חוקים.
יואל חסון:
מה שבא לו מביאים לו, מה שלא בא לו, לא.
מכלוף מיקי זוהר:
בסדר.
מכלוף מיקי זוהר:
אז אנחנו רוצים לעשות ועדה משותפת של כנסת וחוקה, ואני אעמוד בראשות הוועדה.
יואל חסון:
מה קשור כנסת?
יואל חסון:
מה קשורה ועדת הכנסת לחוק הזה?
מכלוף מיקי זוהר:
ועדת הכנסת יכולה לעשות הכול.
יואל חסון:
אתם עושים שמות בבניין הזה.
יואל חסון:
באמת.
יואל חסון:
אדוני, זה לא כינוס של מרכז הליכוד.
יואל חסון:
די כבר.
יואב קיש:
מיקי, אני אגיד מילה ואז אני אלך.
יואל חסון:
לא, אתה לא תגיד מילה, אני באמצע זכות דיבור.
יואב קיש:
לא ידעתי.
יואב קיש:
סליחה.
יואל חסון:
אתם באמת עושים פה כל מיני הכלאות מוזרות.
יואל חסון:
היושב ראש, אתה יכול להקשיב לי?
יואב קיש:
תן לי רגע, אני אומר משפט והולך.
יואל חסון:
לא רוצה לתת לך.
יואב קיש:
לא רוצה?
יואב קיש:
תזכור.
יואב קיש:
מיקי, אני חושב שזה צריך להיות בוועדת הפנים או ועדת הפנים משותפת.
יואב קיש:
אני חייב לצאת לנהל וועדה ואני אומר לך את דעתי.
יואב קיש:
זה המקום הנכון ואני מאוד מקווה שתלך לכיוון הזה.
יואב קיש:
תודה רבה.
יואל חסון:
צודק.
יואל חסון:
אני רוצה להגיד משהו, אדוני:
יואל חסון:
קודם כל, חבל מאוד שאתה לא לומד לפני שאת המגיע לדיון לדבר עם האופוזיציה, לבדוק את עמדתנו.
יואל חסון:
אולי היינו מסכימים לתהליכים האלה.
יואל חסון:
הכול זה בהפתעות פה על השולחן.
יואל חסון:
אז לפני שתתקדם בדיון על עצם העניין, אני מבקש לשמוע את הייעוץ המשפטי.
מכלוף מיקי זוהר:
הם אמרו ועדת חוקה.
יעל סלנט:
עמדת היועץ המשפטי לכנסת היא שזה צריך להיות בוועדת חוקה כמו בכל הפעמים שבהם דנו בשחרור על תנאי אסירים.
מכלוף מיקי זוהר:
וזה אומר שהחוק ימות שם.
יואל חסון:
סלומינסקי, זה נושא שבוער בו.
מכלוף מיקי זוהר:
סלומינסקי מאוד מאוד עמוס.
עודד פורר:
את חוק עונש מוות למחבלים הוא תוקע רק שנה.
מכלוף מיקי זוהר:
הוא מאוד מאוד עמוס סלומינסקי.
מכלוף מיקי זוהר:
בקיצור, אני חושב שוועדה משותפת תקדם את החוק וגם תייצר באמת חוק.
מכלוף מיקי זוהר:
עשיתי כבר כמה חוקים בחיי, אני יודע לעשות חוקים, זה בסדר.
יואל חסון:
האופוזיציה צריכה התייעצות סיעתית.
מכלוף מיקי זוהר:
אז תתייעץ, ואז אני מניח שבסוף אני אשכנע אותך.
יואל חסון:
אתה מפריע לי להתייעץ.
יואל חסון:
תכריז על התייעצות.
מכלוף מיקי זוהר:
התייעצות סיעתית חמש דקות.
מכלוף מיקי זוהר:
הישיבה הופסקה.
מכלוף מיקי זוהר:
אני מחדש את הישיבה.
מכלוף מיקי זוהר:
תוצאות ההתייעצות.
יואל חסון:
אדוני היושב ראש, לאחר שקיימתי הליך התייעצות, הגעתי למסקנה שיש בסך הכול מוטיבציה לקדם את הנושא ושזה בא מהמקום הזה, אני באופן יוצא דופן וחד-פעמי אתמוך בבקשה שלך.
מכלוף מיקי זוהר:
אני מאוד מודה לך.
דוד ביטן:
לא, רגע.
דוד ביטן:
אני רוצה להבין מה הסיבה.
דוד ביטן:
מה הסיפור?
דוד ביטן:
אתה תקפת לפני רגע.
יואל חסון:
אני אסביר לך: בגלל שלחבר הכנסת דוד ביטן זה לא קרה אף פעם, אז אני אסביר לו קצת למרות שהוא באמת מהמנוסים - -
דוד ביטן:
אני בחיים לא שיניתי את דעתי במהירות כזאת.
דוד ביטן:
שיניתי אבל לא במהירות.
יואל חסון:
בוא לא נבדוק את זה אחורה, חבר הכנסת ביטן אבל אני אגיד ברצינות: בגלל שאנחנו רוצים לקדם את הנושא הזה ואנחנו רוצים שבאמת אסירים ביטחוניים ישלמו את המחיר שם צריכים לעשות ויש כאן עניין לעשות את זה, וגם בגלל שאני חושב שהכנסת נמצאת בסוף ימיה, אז שווה מאוד לקדם את זה במהירות.
יואל חסון:
אדוני היושב ראש, רק אל תבנה על זה בפעם הבאה.
מכלוף מיקי זוהר:
הוועדה תמנה 10 חברים, חמישה מוועדת החוקה וחמישה מוועדת הכנסת.
מכלוף מיקי זוהר:
להלן החברים: מוועדת הכנסת – חבר הכנסת מיקי זוהר – יושב ראש.
מכלוף מיקי זוהר:
חבר הכנסת דוד ביטן, חבר הכנסת אחמד טיבי וחבר הכנסת אלעזר שטרן מהאופוזיציה, וקואליציה - חבר הכנסת רוברט אילטוב או פורר.
עודד פורר:
לא, אני בחוקה.
מכלוף מיקי זוהר:
אז רגע, אז עוד אחד מהקואליציה – חבר הכנסת רועי פולקמן.
מכלוף מיקי זוהר:
מטעם ועדת חוקה - -
יואל חסון:
רגע, את מי מטעם ועדת הכנסת?
יואל חסון:
אתה אפילו לא שואל אותי.
מכלוף מיקי זוהר:
את טיבי.
יואל חסון:
שמת מישהו מהמחנה הציוני?
מכלוף מיקי זוהר:
לא, מוועדת חוקה אשים מהמחנ"צ.
מכלוף מיקי זוהר:
עכשיו תגיד לי את מי אתה רוצה.
מכלוף מיקי זוהר:
רויטל סויד מתאים לך?
יואל חסון:
שנייה, אני לא מוכן שיהיו שניים מהמחנה הציוני.
יואל חסון:
אחד מחוקה ואחד מוועדת הכנסת.
יואל חסון:
הסיעה השנייה בגודלה בכנסת.
יואל חסון:
כמה שמת לך?
מכלוף מיקי זוהר:
שניים.
יואל חסון:
שמת שניים מהליכוד?
יואל חסון:
לא, שמת שניים מוועדת הכנסת.
מכלוף מיקי זוהר:
וגם מחוקה אני לא שם מהליכוד.
מכלוף מיקי זוהר:
אין מספיק.
מכלוף מיקי זוהר:
אין לי בעיה לתת לך אבל זה לא יסתדר.
מכלוף מיקי זוהר:
רגע, בואו נראה, סבלנות.
מכלוף מיקי זוהר:
מטעם ועדת חוקה - רויטל סויד ומרב מיכאלי.
יואל חסון:
שים את רויטל.
מכלוף מיקי זוהר:
אז רויטל סויד, עודד פורר, שולי מועלם, מאיר כהן ויואב בן צור.
יואל חסון:
אני רוצה נציג מוועדת הכנסת.
מכלוף מיקי זוהר:
אז אני צריך להחליף.
מכלוף מיקי זוהר:
אני אוריד את שטרן מוועדת הכנסת ונשים שם את יואל חסון.
יואל חסון:
לא, את איילת.
מכלוף מיקי זוהר:
אז אני קורא את השמות סופית, 10 חברים: מוועדת חוקה – רויטל סויד, עודד פורר, שולי מועלם, מאיר כהן ויואב בן צור.
מכלוף מיקי זוהר:
מוועדת הכנסת – חבר הכנסת מיקי זוהר - היו"ר, חבר הכנסת דוד ביטן, חבר הכנסת אחמד טיבי, חבר הכנסת יואל חסון וחבר הכנסת רועי פולקמן.
מכלוף מיקי זוהר:
בעד – 4
מכלוף מיקי זוהר:
נמנעים – אין ההחלטה התקבלה.
מכלוף מיקי זוהר:
עוברים לסעיף הבא.
מכלוף מיקי זוהר:
יש קוורום?
אתי בן יוסף:
לא, אין קוורום.
מכלוף מיקי זוהר:
מה נעשה?
מכלוף מיקי זוהר:
אני עוצר את הישיבה עד שיהיה קוורום ואז נחדש אותה.
מכלוף מיקי זוהר:
לגבי הדיון הקודם, תיקון קל, טעיתי ואנחנו נעשה הצבעה מחודשת.
מכלוף מיקי זוהר:
בוועדה המשותפת התבלבלתי אז לא חבר הכנסת יואב צור בוועדת חוקה אלא חבר הכנסת מיכאל מלכיאלי כי הוא חבר, ולא חבר הכנסת מאיר כהן בוועדת חוקה אלא חבר הכנסת אלעזר שטרן.
מכלוף מיקי זוהר:
אנחנו צריכים לעשות על זה רביזיה.
מכלוף מיקי זוהר:
מי בעד הרביזיה ירים את ידו?
יעל סלנט:
לא, אתה לא יכול.
מכלוף מיקי זוהר:
נו, באמת.
מכלוף מיקי זוהר:
אני צריך לחכות חצי שעה גם כשאני מבקש?
יעל סלנט:
זה תקנון, מה אני אעשה?
מכלוף מיקי זוהר:
רביזיה ב-11:55.
מכלוף מיקי זוהר:
אני מחדש את הדיון.
מכלוף מיקי זוהר:
נתחיל עם הרביזיה: הצבעה על הרביזיה.
מכלוף מיקי זוהר:
מי בעד הרביזיה ירים את ידו.
מכלוף מיקי זוהר:
הרביזיה התקבלה, ועכשיו אפשר לעדכן מחדש את שמות חברי הוועדה.
מכלוף מיקי זוהר:
מטעם ועדת הכנסת – יו"ר הוועדה מכלוף זוהר.
מכלוף מיקי זוהר:
דוד ביטן חבר ועדה, רועי פולקמן חבר ועדה, יואל חסון חבר ועדה, אחמד טיבי חבר ועדה.
מכלוף מיקי זוהר:
מטעם ועדת חוקה – עודד פורר, שולי מועלם, מיכאל מלכיאלי, רויטל סויד ואלעזר שטרן.
מכלוף מיקי זוהר:
אנחנו מדברים כמובן על הצעת חוק שחרור על תנאי ממאסר (תיקון – ביטול קיצור מאסר לאסירים ביטחוניים), התשע"ט-2018, של חבר הכנסת עודד פורר וקבוצת חברי כנסת.
מכלוף מיקי זוהר:
מי בעד חברי הוועדה שקראתי כדלקמן?
מכלוף מיקי זוהר:
ההחלטה התקבלה פה אחד.
מכלוף מיקי זוהר:
אנחנו עוברים לפטורים – בקשת הממשלה להקדמת הדיון בהצעת חוק לעידוד השקעות הון בחקלאות לפני קריאה ראשונה.
מכלוף מיקי זוהר:
נציג משרד החקלאות, בבקשה.
צבי כהן:
אני סמנכ"ל השקעות במשרד החקלאות.
צבי כהן:
אנחנו הגענו - -
יואל חסון:
יש משרד חקלאות בכלל?
יואל חסון:
השר בכלל מתעניין בחקלאות אצלכם?
יואל חסון:
לא נראה לי.
דוד ביטן:
רק שתדע – מאז שהוא שר עלה הייצוא החקלאי.
יואל חסון:
רק אם הוא נמצא ביצהר.
שולי מועלם-רפאלי:
- - -
יואל חסון:
שר החקלאות הנוכחי, החקלאות מעניינת אותו, רק אם השדה נמצא ביצהר או באריאל או במקומות כאלה.
שולי מועלם-רפאלי:
יואל לא, בין יצהר לאיתמר זה לפיד.
שולי מועלם-רפאלי:
התבלבלת.
מכלוף מיקי זוהר:
שכנעת אותי.
יואל חסון:
לא, לא.
יואל חסון:
אם חברת הכנסת שולי מועלם תתחיל פה לתקוף את האופוזיציה.
מכלוף מיקי זוהר:
חברת הכנסת מועלם, אני קורא אותך לסדר בפעם הראשונה.
מכלוף מיקי זוהר:
את לא תוקפת את האופוזיציה.
שולי מועלם-רפאלי:
אדוני, יש לי ועדה מה זה חשובה על בתי הדין - - -
יואל חסון:
או שנהיה ענייניים בנושא החקלאות שגם ככה במצב קשה בגלל השר שמוביל אותה או שאנחנו נעשה פה קואליציה-אופוזיציה אדוני.
מכלוף מיקי זוהר:
קדימה, בבקשה.
מכלוף מיקי זוהר:
פרט הסבר ונמק.
מכלוף מיקי זוהר:
די, מספיק.
צבי כהן:
זו פעם ראשונה שגם משרד החקלאות וגם משרד האוצר, ששניהם אחראים לחוק, חשבו וחושבים שהחוק הזה מ-1980 לא תוקן והוא כבר לא רלוונטי - -
דוד ביטן:
- - -
רוברט אילטוב:
- - -
צבי כהן:
החוק מאפשר הטבות שני סוגי הטבות עיקריים: האחד זה הטבות מס לחקלאים שמייצאים, והדבר השני זה המענקים.
צבי כהן:
הטבות מס שהיום בחוק הם לא רלוונטיים שאף אחד לא משתמש בהם.
צבי כהן:
אנחנו חושבים שבאמת הגיע הזמן לתקן, ויש לנו את האוצר ביחד אתנו, זה לא קורה כל הזמן - -
דוד ביטן:
אבל למה אתם צריכים הקדמת דיון?
צבי כהן:
אני אגיד לך למה: החוק אומר שהטבות המס - - - בשנה העוקבת.
צבי כהן:
אם אני לא אגמור את זה עכשיו, אני - -
דוד ביטן:
למה לא הגשת את זה לפני חודש?
צבי כהן:
כי היו לי כל מיני ויכוחים.
צבי כהן:
היו לי המון ויכוחים עם האוצר.
יואל חסון:
אדוני היושב ראש, אנחנו, כמו שאתה יודע, המחנה הציוני - -
יואל חסון:
תגן עלי מפני.
מכלוף מיקי זוהר:
אני לא יכול להגן על עצמי.
יואל חסון:
תראה, האמת שהלחץ שמפעילה פה חברת הכנסת מועלם-רפאלי הוכיח שגם החקלאות לא מעניינת אותה, את סיעתה, את השר שלה.
שולי מועלם-רפאלי:
לא נכון.
שולי מועלם-רפאלי:
רק בגלל בתי הדין הרבנים ובתי המשפט לענייני משפחה?
יואל חסון:
אנחנו, במחנה הציוני, החקלאות חשובה לנו.
יואל חסון:
אנחנו מקדמים נושאים שקשורים לחקלאות.
יואל חסון:
אנחנו בדרך כלל באופן ענייני פועלים לטובת החקלאות - -
עודד פורר:
בעיקר בצפון תל-אביב.
מכלוף מיקי זוהר:
יואל, אני קורא אותך לסדר בפעם הראשונה.
דוד ביטן:
אתה יודע איפה החקלאות בצפון תל-אביב?
דוד ביטן:
לא על הגגות.
דוד ביטן:
איפה שהם עושים את הערוגות האלה במרפסות?
דוד ביטן:
שם הם עושים חקלאות גם.
עודד פורר:
הערוגות של הקנביס.
יואל חסון:
אדוני, אני חושב שהוועדה לא יכולה - -
דוד ביטן:
אני בעד האופוזיציה.
דוד ביטן:
בעניין הזה אני אתו היום כי תמיד הוא תומך בקואליציה אז אני אתו.
שולי מועלם-רפאלי:
אדוני, יושב ראש הקואליציה לשעבר, בוא נתקדם.
יואל חסון:
אני חושב, אדוני, שבנושא הזה שהוא כבד משקל, אם אנחנו רוצים כוועדה להתעמק בזה ולחשוב היטב איך אנחנו מקדמים את החקלאות, אנחנו צריכים לדון בזה - -
מכלוף מיקי זוהר:
שכחתי נו.
מכלוף מיקי זוהר:
אני קורא לך לסדר פעם ראשונה ביטן.
יואל חסון:
סליחה אדוני, תן לי להתבטא.
יואל חסון:
אני חושב אדוני, שהדבר הזה הוא לא עניין של הקדמת דיון.
יואל חסון:
הנושא הזה דורש שהשר עצמו יגיע לכאן - -
דוד ביטן:
בעצמו?
דוד ביטן:
זה רק הקדמת דיון.
יואל חסון:
כן, הוא יגיע.
יואל חסון:
הוא צריך להסביר לוועדה בדיוק מה המטרה, מה עומד ולמה חשוב להקדים את הדיון ואולי גם בדרך הוא ייתן לנו הסברים מדוע בשלוש שנות כהונתו כשר חקלאות הוא לא עוסק בחקלאות בכלל, ומצב החקלאות רק מתדרדר ועוסקים בייבוא חקלאות במקום לסייע לחקלאים פה, בארץ ואת כל הבעיות האלה שצריך לטפל בהן.
יואל חסון:
לכן, אני חושב שהוועדה צריכה לדרוש לפני שהוא מאשרת את זה ולפני שבכלל ניתן הקדמת דיון, אנחנו צריכים לשאול את השאלות למה הקדמת דיון?
יואל חסון:
למה השר לא מתייחס לנושאים בעצמו ולא מגיע לתת לוועדה הסבר?
יואל חסון:
אני גם חושב, אם אתה שואל אותי, שבנושא הזה אני מציע שלא רק אנחנו אלא גם אתם תקיימו התייעצויות סיעתיות - -
מכלוף מיקי זוהר:
אתה מכיר את פילי?
מכלוף מיקי זוהר:
אתה מכיר את פיליבסטר?
מכלוף מיקי זוהר:
אז יאללה, גמרת לי את החיים.
מכלוף מיקי זוהר:
תסיים.
יואל חסון:
אז אני חושב, אדוני היושב ראש, כדי לסכם את הנושא, יש סוגיות, אם אתה שואל אותי, שצריך להקדים עליהן את הדיון הרבה יותר מזה כמו לדוגמה סוגית ייבוא העגבניות לישראל על חשבון החקלאים שלנו ופגיעה בחקלאים שלנו.
יואל חסון:
ומצב החקלאות רק התדרדר מהרגע שיש שר שכל מה שמעניין אותו זה רק התנחלויות ורק קידום ההתנחלויות, הוא וסיעתו, ואתם כליכוד עבדים שלהם ומצביעים אוטומטית לכל מה שהם אומרים.
מכלוף מיקי זוהר:
לא, אנחנו בעלי התנחלויות אגב.
עודד פורר:
יואל, גם בהתנחלויות יש חקלאות.
יואל חסון:
שלא יהיה ספק אדוני - אני בעד עידוד השקעות הון בחקלאות.
דוד ביטן:
יש לנו הסכם אתם: הם מקימים את ההתנחלות ואנחנו בוחרים את ראש העיר.
יואל חסון:
אני בעד עידוד השקעות הון.
מכלוף מיקי זוהר:
אז תצביע בעד.
יואל חסון:
לא, לא אמרתי עדין מה אני מצביע על מהותו של עניין.
יואל חסון:
אני חושב שהדיון פה לא תקין.
יואל חסון:
אי אפשר לקבל פה החלטה מאיזה הסבר של דקה וחצי מטעם הסמנכ"ל המכובד.
יואל חסון:
אין לי טענות אליו, הוא עושה את עבודתו אבל מה קרה פתאום?
מכלוף מיקי זוהר:
הרעיון זה קיצור מחובת הנחה.
מכלוף מיקי זוהר:
היום בכנסת יהיה על זה דיון, אתה תדבר על זה בכנסת, יהיה דיון רחב, דיון ציבורי ונצביע.
יואל חסון:
למה הקדמת דיון?
יואל חסון:
למה השר פתאום נזכר?
יואל חסון:
מה עמדת האוצר בעניין, לא שמענו.
שולי מועלם-רפאלי:
הכל יהיה היום.
יואל חסון:
התייעצות סיעתית אדוני.
מכלוף מיקי זוהר:
חוזרים ב-12:13 דקות.
מכלוף מיקי זוהר:
הצבעה.
יואל חסון:
בדקתי ברצינות עם יועץ החקיקה שלנו בסיעה ועם כל הנוגעים בדבר.
יואל חסון:
אנחנו החלטנו להצביע בעד הבקשה.
מכלוף מיקי זוהר:
בעד – 3
מכלוף מיקי זוהר:
נמנעים – אין ההחלטה אושרה.
מכלוף מיקי זוהר:
ההחלטה אושרה.
מכלוף מיקי זוהר:
שלום, אני מתכבד לפתוח את ישיבת ועדת הכנסת.
מכלוף מיקי זוהר:
הנושא שלפנינו: בקשת יו"ר ועדת העבודה הרווחה והבריאות להקדמת הדיון בהצעת חוק ביטוח בריאות ממלכתי (תיקון מס' 63), התשע"ט-2018 (כ/808), לפני הקריאה השניה והשלישית.
מכלוף מיקי זוהר:
מי מנמק?
עודד פורר:
אני אנמק.
עודד פורר:
מדובר בהצעת חוק שכבר אושרה לקריאה שניה ושלישית בשבוע שעבר.
עודד פורר:
היינו צריכים לעשות שם תיקון משפטי באמצעות רביזיה.
עודד פורר:
ברגע שהוא הסתיים, אין מניעה שזה יעלה למליאה.
מכלוף מיקי זוהר:
יש משהו שהיועצת המשפטית רוצה להגיד?
יעל סלנט:
אם אפשר להסביר למה זה דחוף.
עודד פורר:
מדובר ביכולת של אנשים לקבל את המרשמים שלהם בכל בית מרקחת ולא רק בבתי המרקחת שבהסדר.
עודד פורר:
יש פה דחיפות לבריאות הציבור.
מכלוף מיקי זוהר:
נשמע לי מבורך.
מכלוף מיקי זוהר:
בעד הבקשה – פה אחד
מכלוף מיקי זוהר:
הבקשה נתקבלה.
מכלוף מיקי זוהר:
הבקשה אושרה פה אחד.
מכלוף מיקי זוהר:
שלום לכולם, אני מתכבד לפתוח את ישיבת ועדת הכנסת.
מכלוף מיקי זוהר:
נתחיל בבקשת יושב-ראש ועדת החוקה חוק ומשפט למיזוג הצעות חוק הבאות: הצעת חוק ההוצאה לפועל (תיקון מס' 58) (חייב המשלם לפי הוראה לתשלום בשיעורים), התשע"ח-2018 (מ/1208); הצעת חוק ההוצאה לפועל (תיקון-ביטול ריבית הפיגורים לחייב משלם), התשע"ה-2015(פ/1487/20) של חה"כ יואב בן צור וקבוצת חברי הכנסת; והצעת חוק ההוצאה לפועל (תיקון- חייב משלם), התשע"ח-2018 (פ/5081/20), של חה"כ אחמד טיבי.
מכלוף מיקי זוהר:
שלוש הצעות חוק שרוצים לאחד.
מכלוף מיקי זוהר:
ועדת חוקה, אתם רוצים לומר על זה משהו?
דן מרזוק:
מדובר בשתי הצעות חוק פרטיות שמצמידים אותן להצעת החוק הממשלתית שנמצאת כאן.
מכלוף מיקי זוהר:
מי שבעד המיזוג ירים את ידו.
מכלוף מיקי זוהר:
בקשת יושב-ראש הכנסת לאישור ישיבת כנסת מיוחדת לציון 70 שנים לכינון הכנסת בט"ו בשבט.
מכלוף מיקי זוהר:
מישהו רוצה לומר משהו בנושא הזה?
מכלוף מיקי זוהר:
אני מניח שלא.
מכלוף מיקי זוהר:
חבר הכנסת חסון, נציג האופוזיציה הבולט, מעניין אותך לדבר על סעיף 2 או שאפשר להצביע עליו?
שולי מועלם-רפאלי:
לא, כל שנה יש את זה.
ירדנה מלר-הורוביץ:
זה נופל ביום שני ואנחנו רוצים שט"ו בשבט יהיה בט"ו בשבט ולא בט"ז בשבט.
ירדנה מלר-הורוביץ:
זו המשמעות.
מכלוף מיקי זוהר:
עניין טכני.
מכלוף מיקי זוהר:
מי בעד סעיף 2?
מכלוף מיקי זוהר:
בחירת ממלא מקום ליושב-ראש הכנסת בעת העדרו מהארץ.
מכלוף מיקי זוהר:
בבקשה, גברתי.
ירדנה מלר-הורוביץ:
תודה.
ירדנה מלר-הורוביץ:
בוקר טוב לכולם.
ירדנה מלר-הורוביץ:
מדובר כאן בשתי נסיעות בתפקיד של יושב-ראש הכנסת.
ירדנה מלר-הורוביץ:
הנסיעה הראשון היא מיום רביעי, ה-21 בנובמבר, וישוב ביום ראשון, ה-25 בנובמבר.
ירדנה מלר-הורוביץ:
מבקש יושב-הראש שהוועדה תאשר את בקשתו, שתמלא את מקומות סגנית יושבת-הראש חברת הכנסת טלי פלוסקוב.
ירדנה מלר-הורוביץ:
בנסיעה השנייה יעזוב את הארץ ב-29 בנובמבר 2018, ישוב ביום שני ה-3 בדצמבר 2018 – זה כבר חנוכה – ימלא את מקומו סגן יושב-ראש הכנסת, חבר הכנסת יצחק וקנין.
ירדנה מלר-הורוביץ:
מבקש את אישורכם.
מכלוף מיקי זוהר:
מי שבעד ירים את ידו.
מכלוף מיקי זוהר:
בקשת יושב-ראש הכנסת לאישור נאום נשיא הפרלמנט האירופי במליאת הכנסת.
ירדנה מלר-הורוביץ:
נשיא הפרלמנט האירופי יגיע לארץ, מתבקשת הוועדה לאשר את נאומו בכנסת.
ירדנה מלר-הורוביץ:
אם אתם שמים לב, התאריך הוא 28 בינואר, לא במקרה, ה-27 בינואר הוא יום השואה הבין-לאומי שמצוין בפרלמנטים הזרים.
ירדנה מלר-הורוביץ:
הוא יבוא לכאן, ידבר ויציין את זה במליאה.
ירדנה מלר-הורוביץ:
מתבקשת הוועדה לאשר.
ירדנה מלר-הורוביץ:
הוא ידבר כמובן בשפתו ויהיה תרגום סימולטני.
ירדנה מלר-הורוביץ:
לאחר מכן תהיינה הצעות לסדר-היום של חברי הכנסת.
מכלוף מיקי זוהר:
מי נמנע.
מכלוף מיקי זוהר:
א.
מכלוף מיקי זוהר:
הצעת חוק המאבק בטרור (תיקון - ביטול הסדרי שחרור על-תנאי למבצעי מעשי טרור), התשע"ט-2018 (פ/5751/20).
מכלוף מיקי זוהר:
קביעת ועדות לדיון בהצעות חוק הבאות: א.
מכלוף מיקי זוהר:
קודם כל, עמדת הייעוץ המשפטי.
דן מרזוק:
לגבי הצעת חוק המאבק בטרור, אנחנו סבורים שהוועדה המתאימה לדון בהצעות חוק בנושא הזה היא ועדת חוקה, אבל מאחר שהצעת החוק של חבר הכנסת פורר, שעוסקת באותו נושא, הועברה על פי החלטת ועדת הכנסת לוועדה המשותפת של ועדת הכנסת וועדת החוקה, אנחנו חושבים שניתן להעביר את הצעת החוק של חברת הכנסת ברקו לאותה ועדה משותפת.
מכלוף מיקי זוהר:
את מסכימה לזה?
ענת ברקו:
מקובל עלי, כן.
מכלוף מיקי זוהר:
יש ועדה משותפת בראשותי לדון בחקיקה הזו.
מכלוף מיקי זוהר:
חברים בה חברי ועדת חוקה וועדת הכנסת.
מכלוף מיקי זוהר:
העברנו כבר את החוק הראשון.
פנינה תמנו:
מי החברים בה?
מכלוף מיקי זוהר:
תכף אני יכול להקריא לכם את השמות.
מכלוף מיקי זוהר:
אני חוזר: יש את הצעת החוק של ח"כ ברקו, שהיא זהה או דומה להצעת החוק של פורר, שעברה לדיון בוועדה משותפת בין ועדת חוקה לוועדה הכנסת, שאני עומד בראשה.
מכלוף מיקי זוהר:
סיבת הקמת הוועדה הייתה מאחר וועדת חוקה מאוד-מאוד עמוסה בנושאים רבים ומתוך רצון לקדם את הצעת החוק החשובה הזו, שנועדה למנוע אפשרות - - -
פנינה תמנו:
אז מדוע לא נתתם ייצוג מוועדת הכנסת גם ליש עתיד?
פנינה תמנו:
איך שכחת אותי?
פנינה תמנו:
הייתי בחוץ-לארץ.
מכלוף מיקי זוהר:
יש את אלעזר שטרן.
פנינה תמנו:
אלעזר שטרן לא מוועדת הכנסת.
פנינה תמנו:
אני ציפיתי ממך, אדוני היושב-ראש, כמי שמקבל פה - - -
מכלוף מיקי זוהר:
אבל אתם שניים בוועדת הכנסת.
פנינה תמנו:
אני רוצה שתתקן את העוול, בבקשה.
פנינה תמנו:
אני רוצה ייצוג בוועדה המשותפת.
מכלוף מיקי זוהר:
אז אני מבטיח לך שבוועדה הבאה תהיי.
פנינה תמנו:
יפה, יישר כוח.
פנינה תמנו:
אנחנו נעשה תיקון והצבעה שאני אכנס לוועדה.
יואל חסון:
איך היא משכנעת אותך כל כך בקלות?
יואל חסון:
זה מדהים.
מכלוף מיקי זוהר:
בוועדה הבאה אמרתי, לא זו.
פנינה תמנו:
בוועדה הבאה שמתכנסת, זו.
ענת ברקו:
גם אני לא בוועדה ויש לי את החוק.
פנינה תמנו:
אין דבר כזה.
פנינה תמנו:
נסגור את זה אחר כך, לא נעשה את זה פרסונלי.
מכלוף מיקי זוהר:
את אוהבת דברים פרסונליים, כמוני.
מכלוף מיקי זוהר:
רגע, נעשה עוד הפעם את ההצבעה.
יואל חסון:
נפל, נפל.
יואל חסון:
תיקו – נפל.
פנינה תמנו:
נפל, גמרנו.
פנינה תמנו:
פעם הבאה תשים אותי בוועדה, גם אם אני בחו"ל.
מכלוף מיקי זוהר:
היא לא הספיקה לספור.
אתי בן יוסף:
לא ספרתי את הבעד, סליחה.
יואל חסון:
סליחה, לא ספרת?
מכלוף מיקי זוהר:
לא, היא לא ספרה.
אתי בן יוסף:
לא הספקתי לספור את הבעד כי מיד עברו לנגד.
מכלוף מיקי זוהר:
אנחנו 5 בעד, אם לא שמתם לב.
מכלוף מיקי זוהר:
אז אתם רוצים שנעשה את ההצבעה מחדש?
יואל חסון:
כן.
פנינה תמנו:
הנה, נפל.
שולי מועלם-רפאלי:
אבל אין שלושה חברים למחנה הציוני.
שולי מועלם-רפאלי:
כמה חברים יש למחנה הציוני?
יואל חסון:
שלושה.
מכלוף מיקי זוהר:
רביזיה.
פנינה תמנו:
תודה רבה.
פנינה תמנו:
שכחתם שזו דמוקרטיה?
מכלוף מיקי זוהר:
הגשתי רביזיה והיא תידון ב-11:42.
מכלוף מיקי זוהר:
אני מצביע על הכול עכשיו.
מכלוף מיקי זוהר:
אתם לא מגייסים – אני מצביע על הכול, כך החלטתי.
מכלוף מיקי זוהר:
<< נושא >> ב.
מכלוף מיקי זוהר:
הצעת חוק העונשין (תיקון מס' 135) (פרסום פרטיו של נפגע או מתלונן בעבירות מין), התשע"ט-2018, (מ/1262).
מכלוף מיקי זוהר:
<< נושא >>
מכלוף מיקי זוהר:
איפה אתה רוצה את זה?
יואל חסון:
איפה מציעים?
יואל חסון:
מה הייעוץ המשפטי מציע?
דן מרזוק:
תיקונים בחוק העונשין נדונים באופן מסורתי בוועדת החוקה.
דן מרזוק:
התיקון הזה ספציפי, שתי הצעות חוק באותו נושא ממש, הועברו כבר לוועדה לקידום מעמד האישה, ולכן אנחנו סבורים כי במקרה הזה בהחלט ניתן להעביר גם את הצעת החוק הזאת לדיון בוועדה לקידום מעמד האישה.
דב חנין:
אחרת יהיה בלגן מאוד גדול.
ניסן סלומינסקי:
אני מסכים לזה.
ניסן סלומינסקי:
בהתאם לסיכום שהיה, אני מסכים לזה.
מכלוף מיקי זוהר:
בואו נעבור נושא, לסעיף ג'.
מכלוף מיקי זוהר:
<< נושא >> ג.
מכלוף מיקי זוהר:
הצעת חוק לתיקון פקודת הנזיקין (חסינות חברי מועצה), התשע"ז-2017 של חברי הכנסת תמר זנדברג ומיקי רוזנטל (פ/4535/20)
מכלוף מיקי זוהר:
הצעת חוק לתיקון פקודת הנזיקין (חסינות חברי מועצה), התשע"ז-2017 של חברי הכנסת תמר זנדברג ומיקי רוזנטל (פ/4535/20).
ניסן סלומינסקי:
זה צריך להיות בוועדת חוקה.
ניסן סלומינסקי:
גם הגעתי להבנה עם חברת הכנסת יפעת שאשא-ביטון שזה יעבור לחוקה.
מכלוף מיקי זוהר:
אבל זה של חברי הכנסת זנדברג ומיקי רוזנטל.
ניסן סלומינסקי:
יש שתיים, גם שלהם וגם של שאשא-ביטון.
יואל חסון:
היושב-ראש, אין לנו התנגדות.
מכלוף מיקי זוהר:
אנחנו חושבים שגם ועדת פנים זו אופציה – חברי מועצה.
ניסן סלומינסקי:
לא מדובר על תנאים, מדובר על חסינות.
שולי מועלם-רפאלי:
מדובר על משהו שהוא של חוקה, הוא לא של פנים.
שולי מועלם-רפאלי:
חבר הכנסת זוהר, כשמדובר בנושאים שקשורים לחברי מועצה, שהם בליבת העשייה של הפנים, אז זה יהיה נדון בוועדת הפנים, אבל כשמדובר בחסינות, שהיא ליבת העשייה של ועדת חוקה, סוכם שזה יהיה בוועדת חוקה.
אמיר אוחנה:
למה?
אמיר אוחנה:
אם מדובר על חסינות חברי כנסת, זה מגיע לוועדת הכנסת, נכון?
אמיר אוחנה:
לא לוועדת חוקה, חוק ומשפט.
שולי מועלם-רפאלי:
לא, לחוקה.
אמיר אוחנה:
אנחנו דנו בנושא בוועדת הכנסת, לא?
מכלוף מיקי זוהר:
ועדת הכנסת.
מכלוף מיקי זוהר:
חסינות חברי הכנסת – ועדת הכנסת.
אמיר אוחנה:
נכון.
ניסן סלומינסקי:
מה פתאום, חסינות?
מכלוף מיקי זוהר:
חברי כנסת, כן.
גור בליי:
זה עוסק אבל בפקודת הנזיקין.
גור בליי:
התיקונים של פקודת הנזיקין הם תמיד בחוקה.
גור בליי:
יש פה גם עיסוק מעבר לנושא של חברי מועצה, יש גם עיסוק בשאלה איזו הגנה יש לעובדי ציבור.
מכלוף מיקי זוהר:
בסדר, השתכנעתי.
מכלוף מיקי זוהר:
ועדת חוקה.
מכלוף מיקי זוהר:
הצעת חוק לתיקון פקודת הנזיקין (חסינות חברי מועצה), התשע"ח-2018 של חברת הכנסת יפעת שאשא-ביטון, (פ/5469/20).
מכלוף מיקי זוהר:
אותו רעיון, ועדת חוקה.
מכלוף מיקי זוהר:
ה.
מכלוף מיקי זוהר:
הצעת חוק הפרשנות (תיקון-הגדרת הפליה על רקע זהות מגדרית או נטייה מינית), התשע"ו-2016, של חבר הכנסת דב חנין וקבוצת חברי הכנסת (פ/2488/20).
מכלוף מיקי זוהר:
המציע, בבקשה.
דב חנין:
אדוני היושב-ראש, הוועדה הראויה לדיון בחוק הזה לטעמי היא הוועדה שעוסקת בשוויון מגדרי, אבל אני ער לכך שכיוון שזו ועדה שמוחזקת על ידי האופוזיציה יכול להיות שבקואליציה לא תהיה הסכמה על הוועדה.
מכלוף מיקי זוהר:
איזו ועדה?
דב חנין:
הוועדה של מעמד האישה ושוויון מגדרי.
מכלוף מיקי זוהר:
אז מה אתה רוצה את זה, לוועדת השקיפות?
מכלוף מיקי זוהר:
רק קואליציה יכולה לדון בזה, אחת מוועדות הקואליציה.
דב חנין:
לכן אני אומר, אני הולך לקראתכם, אדוני היושב-ראש, ואני מבקש שהצעת החוק תעבור לוועדת הרפורמות, שהיא ועדה שעוסקת במגוון של נושאים.
דב חנין:
אני חושב שזו גם ועדה שהיא יחסית פנויה לעסוק בשאלה הזו ואני מקווה שהדיון בהצעת החוק יהיה ענייני ורציני וכל הגורמים בכנסת יוכלו לנהל אותו בצורה טובה.
מכלוף מיקי זוהר:
חבר הכנסת אוחנה, בבקשה.
אמיר אוחנה:
הצעת חוק הפרשנות היא הצעה שנתמכה על ידי הליכוד בכנסת הקודמת, הוצעה על ידי הליכוד, שרי הליכוד הצביעו בוועדת שרים לחקיקה, היא הצעה שמשתלבת עם חוקת הליכוד, היא הצעה שיש לנו בה אינטרס גדול ואני מאוד מבקש שהיא תעבור לוועדת הרפורמות.
אמיר אוחנה:
יש סיכוי לקדם אותה.
אמיר אוחנה:
ועדת החוקה עמוסה, בין היתר באשמתי, מסיבות אלה ואחרות.
ניסן סלומינסקי:
לא ביקשתי.
יואל חסון:
יש הסכמה מקיר לקיר.
מכלוף מיקי זוהר:
יושב-ראש ועדת החוקה, מה אתה רוצה לומר?
ניסן סלומינסקי:
לא ביקשתי את זה.
מכלוף מיקי זוהר:
אז אתה לא מעוניין בחוק?
ניסן סלומינסקי:
אם זה מה שהם מבקשים, לא אכפת לי, למרות שזה כן שייך לוועדת חוקה.
ניסן סלומינסקי:
אני מבין את הסיטואציה, זה בסדר מבחינתי.
מכלוף מיקי זוהר:
מה אומר היועץ המשפטי?
דן מרזוק:
העמדה שלנו, של הייעוץ המשפטי, היא ברורה – אנחנו סבורים שבסוגיות כמו חוק הפרשנות והנושא שבו עוסקת הצעת החוק, הוועדה המתאימה לכך היא ועדת החוקה ולא ועדת הרפורמות.
דן מרזוק:
זו העמדה שלנו.
אמיר אוחנה:
אנחנו מחליטים, נכון?
מכלוף מיקי זוהר:
אבל יש ייעוץ משפטי, אני לא יכול להתעלם מזה.
יואל חסון:
עכשיו אתה לא יכול להתעלם מזה.
מכלוף מיקי זוהר:
אתה אומר "עכשיו" – כמה פעמים הלכתי נגד הייעוץ המשפטי בדיונים האלה?
מכלוף מיקי זוהר:
אולי פעם אחת.
מכלוף מיקי זוהר:
אז אני לא יכול עכשיו לעשות דברים בניגוד לעמדת היועץ המשפטי.
מכלוף מיקי זוהר:
עם כל הכבוד, יש גם ייעוץ משפטי פה.
יואל חסון:
מיקי, לא בישלו אותנו היום.
דב חנין:
לא נולדנו אתמול.
אמיר אוחנה:
מתי הייעוץ המשפטי הציע ללכת לרפורמות בכלל?
רחל עזריה:
מעולם זה לא קרה.
רחל עזריה:
קודם כל, אני רוצה לומר שאני בשמחה אדון בזה.
רחל עזריה:
פנו אלי כמה חברי כנסת, ביקשו ואני בשמחה אדון בזה, ואני אדע גם לטפל בחוק הזה כמו שצריך לטובת כולם.
רחל עזריה:
אני רק צריכה לומר שהייעוץ המשפטי של ועדת הכנסת לעולם לא ממליץ על ועדת הרפורמות, כך שאין פה איזה חידוש מרענן.
דב חנין:
נכון מאוד, אתם שומרים על המסורת אבל הסכמתם שהוועדה הזאת תוקם אז - - -
יואל חסון:
מיקי, יש פה הסכמה מקיר לקיר.
שולי מועלם-רפאלי:
דב, אני מניחה שאתה לא תוקף את היועץ המשפטי של הוועדה.
דב חנין:
אני תוקף, כן.
דב חנין:
הם הסכימו - - -
שולי מועלם-רפאלי:
כי אני אזכיר את זה בפעמים שאתה תגיד נגדנו אוי-אוי-אוי, אנחנו תוקפים ייעוץ משפטי.